**PROJEKTS**

**Līgums Nr. FM VID 2024/126**

**“Dokumentu lasītāju piegāde”**

Rīgā Dokumenta datums ir tā

elektroniskās parakstīšanas datums

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023.gada 1. decembra pilnvaru Nr. 572 “Par A. Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_ (turpmāk – Piegādātājs) no otras puses, abi kopā saukti arī kā Puses, bet atsevišķi kā Puse,

pamatojoties uz iepirkuma Nr. FM VID 2024/126 “Dokumentu lasītāju piegāde” rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Piegādātājs apņemas Pasūtītājam piegādāt kvalitatīvus, nelietotus, jaunus, ražotāja oriģinālajā iepakojumā, atbilstošā komplektācijā un lietotāja veselībai drošus dokumentu lasītājus (turpmāk – Prece) saskaņā ar Līguma un tā pielikumu noteikumiem.
	2. Detalizēta Preces tehniskā specifikācija norādīta Līguma 1.pielikumā un Preces cena norādīta Līguma 2.pielikumā.
2. **Līguma summa un norēķinu kārtība**
	1. Līguma kopējā summa ir **9 000,00 EUR** (deviņi tūkstoši *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto. Pasūtītājam, vienojoties ar Piegādātāju, ir tiesības palielināt Līguma kopējo summu līdz **EUR 9 999,00** (deviņi tūkstoši deviņi simti deviņdesmit deviņi *euro* un 00 centi) bez PVN.
	2. Līguma kopējā summā ir ietvertas visas Līguma 1.1.apakšpunktā norādītās Preces izmaksas saskaņā ar Līguma 2.pielikumā noteikto Preces cenu.
	3. Līguma 2.pielikumā norādītajā Preces cenā ir ietvertas visas izmaksas, kas saistītas ar Preces vērtību, Preces piegādi, ieskaitot transporta izmaksas līdz Pasūtītāja norādītajai Preces piegādes vietai, darbaspēka izmaksas, nodokļus, izņemot PVN, nodevas, nekvalitatīvas, bojātas un/vai Līguma, tā pielikuma, pasūtījuma prasībām neatbilstošas Preces apmaiņas izmaksas (ja tas būs nepieciešams), ar garantijas nodrošināšanu saistītas izmaksas, ar nepieciešamo atļauju iegūšanu no trešajām personām saistītās izmaksas, un citas ar Preces savlaicīgu un kvalitatīvu piegādi saistītas izmaksas, kas nepieciešamas Līguma pilnīgai un kvalitatīvai izpildei.
	4. Pasūtītājs par piegādāto Preci veic samaksu ar pārskaitījumu uz Piegādātāja norēķinu kontu bankā saskaņā ar Līguma 2.pielikumā norādīto Preces cenu 30 (trīsdesmit) dienu laikā no Preces pavadzīmes saņemšanas un tās abpusējas parakstīšanas dienas.
	5. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski sniegto Pakalpojumu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.13.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
	6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	7. Līguma 2.pielikumā Preces vienības cena ir norādīta, paredzot prognozējamo cenu svārstību risku un ir nemainīgas visā Līguma darbības laikā. Pasūtītājs veic samaksu saskaņā ar Līguma 2.pielikumā norādīto Preces vienības cenu.
	8. Pasūtītājam nav pienākuma izlietot Līguma 2.1.apakšpunktā norādīto Līguma kopējo summu, pasūtot Preci Līguma darbības laikā.
3. **Preces piegādes kārtība**
	1. Piegādātājs par saviem līdzekļiem nodrošina savlaicīgu kvalitatīvas, jaunas, nelietotas, lietotāja veselībai drošas, ražotāja oriģinālajā iepakojumā un atbilstošā komplektācijā un Līguma nosacījumiem atbilstošas Preces piegādi atsevišķu piegāžu veidā pēc nepieciešamības, atbilstoši Līguma 9.10.1.apakšpunktā norādītās attiecīgās Pasūtītāja pilnvarotās personas elektroniski nosūtītajam Preces piegādes pasūtījumam, saskaņā ar Līguma 9.11.apakšpunktu.
	2. Piegādātājs piegādā Preci Talejas ielā 1, Rīgā vai Rīgas ielā 4/6, Daugavpilī, Pasūtītāja norādītajā telpā, Pasūtītāja darba laikā (darba dienās no pirmdienas līdz ceturtdienai no plkst.08.15 līdz plkst.16.00 un piektdienās no plkst.08.15 līdz plkst.15.00), iepriekš savlaicīgi elektroniski saskaņojot noteiktu Preces piegādes laiku Pasūtītāja darba laikā ar Līgumā norādīto attiecīgo Pasūtītāja pilnvaroto personu.
	3. Piegādātājs piegādā Preci Pasūtītājam \_\_\_\_\_\_\_\_\_\_\_\_\_\_ *(Tiks papildināts atbilstoši izvēlētā pretendenta piedāvājumam, bet ne ilgāk kā 30 (trīsdesmit) un ne mazāk kā 20 (divdesmit) darba dienas)* darba dienu laikā no dienas, kad Pasūtītāja pilnvarotā persona Līguma 9.10.2.apakšpunktā norādītajai Piegādātāja pilnvarotajai personai nosūtījusi Preces piegādes pasūtījumu uz Piegādātāja norādīto elektroniskā pasta adresi.
	4. Pasūtījumā Pasūtītāja pilnvarotā persona norāda piegādājamās Preces nosaukumu, skaitu, piegādes adresi .
	5. Preces piegādes laikā Piegādātājs kopā ar Preci Pasūtītāja pilnvarotajai personai nodod Preces lietošanas instrukciju (informāciju par lietošanas mērķi, apkopi un glabāšanu) latviešu valodā izdrukāta dokumenta veidā vai uz datu nesēja, vai nosūtot uz e-pastu (ja attiecīgā veida Precei tāda ir) un garantijas apliecinošu dokumentāciju.
	6. Piegādātajām Precēm ir jāatbilst CE (Conformité Européne) marķējuma standartam.
	7. Attiecīgā Pasūtītāja pilnvarotā persona, saņemot Preci, pārbauda Preces atbilstību pasūtījumam, Līguma un tā pielikumu prasībām, kā arī Latvijas Republikā spēkā esošo normatīvo aktu prasībām. Ja Prece atbilst visām minētajām prasībām, Pasūtītāja pilnvarotā persona paraksta Preces piegādes pavadzīmi.
	8. Konstatējot saņemtās Preces trūkumus un/vai neatbilstības pasūtījumā, Līgumā vai tā pielikumā noteiktajām prasībām, vai Latvijas Republikā spēkā esošo saistošo normatīvo aktu prasībām, Pasūtītāja pilnvarotā persona piegādāto Preci nepieņem un neparaksta Preces pavadzīmi, un nosūta Piegādātāja pilnvarotai personai pretenziju.
	9. Neatbilstošas vai Preces ar trūkumiem piegādes gadījumā, Piegādātājs par saviem līdzekļiem novērš piegādātās Preces trūkumus un/vai neatbilstības, nepieciešamības gadījumā to apmainot pret atbilstošu Preci.
	10. Preces piegādi pilnā apjomā un Preces atbilstību pasūtījumam, Līguma un pielikumu nosacījumiem apliecina Līguma 9.10.apakšpunktā norādīto attiecīgo Pušu pilnvaroto personu parakstīta pavadzīme. Preces piegādes pavadzīme ir pamatojums norēķinu veikšanai Līgumā noteiktajā kārtībā. Preces piegāde tiek uzskatīta par veiktu pavadzīmes abpusējas parakstīšanas dienā.
	11. Ja Piegādātājs objektīvu (pierādāmu) apstākļu dēļ (pārtraukta Preces ražošana u.tml.) nevar piegādāt Līguma 1.pielikumā norādīto Preci, Piegādātājs, nosūtot Pasūtītājam motivētu vēstuli un saņemot Pasūtītāja rakstveida saskaņojumu, var piedāvāt Pasūtītājam ekvivalentas preces piegādi ar tādu pašu vai labāku raksturojumu un tehniskajiem parametriem, nepārsniedzot Līguma 2.pielikumā norādīto Preces cenu. Šajā apakšpunktā minēto saskaņojumu no Pasūtītāja puses ir tiesīgs parakstīt VID Nodrošinājuma pārvaldes direktors, direktora vietnieks vai persona, kura viņu aizvieto.
	12. Līguma 3.11.apakšpunktā noteiktajā gadījumā, Pasūtītājs pārbauda piedāvātās ekvivalentās preces atbilstību Ministru kabineta 2015. gada 28. jūlija noteikumu Nr. 442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība” (turpmāk – MK noteikumi Nr. 442) 4.1, 36.1punktam un Valsts drošības iestāžu Informācijas tehnoloģiju drošības rekomendācijām, un, konstatējot neatbilstību, saskaņā ar MK noteikumu Nr. 442 36.3punktu pirms saskaņojuma sniegšanas, nosūta informāciju par attiecīgo piedāvāto ekvivalento preci atzinuma sniegšanai Satversmes aizsardzības birojam. Gadījumā, ja tiek saņemts negatīvs atzinums no minētās valsts drošības iestādes par Piegādātāja piedāvāto ekvivalento preci, Pasūtītājs Preces nomaiņu nesaskaņo.
4. **Preces garantija**
	1. Piegādātājs nodrošina Precei garantiju \_\_\_\_ (*Tiks papildināts atbilstoši izvēlētā pretendenta piedāvājumam, bet ne mazāk kā 24 (divdesmit četri) mēneši*) mēnešus no dienas, kad Pušu pilnvarotās personas parakstījušas Preces piegādes pavadzīmi. Precei jābūt sertificētai atbilstoši Preces specifikācijai, ievērojot Latvijas Republikā spēkā esošos saistošos normatīvos aktus. Visi nepieciešamie sertifikāti, kas apliecina Preces lietošanu, jāiesniedz līdz ar lietošanas instrukciju, piegādājot Preci.
	2. Ja Preces garantijas laikā atklājas Preces trūkumi, kas nav radušies Preces nepareizas uzglabāšanas un/vai lietošanas rezultātā, Pasūtītāja pilnvarotā persona sagatavo pretenziju, ko nosūta Piegādātājam. Preces garantijas termiņā Piegādātājs par saviem līdzekļiem 10 (desmit) darba dienu laikā bez papildu maksas novērš piegādātās Preces trūkumus, nepieciešamības gadījumā apmainot Preci pret jaunu, Līgumam un tā pielikumam atbilstošu Preci \_\_\_ (\_\_\_) *(Tiks papildināts atbilstoši izvēlētā pretendenta piedāvājumā norādītajam Preces piegādes termiņam – Tehniskās specifikācijas 3.2.apakšpunkts)* darba dienu laikā no Pasūtītāja pilnvarotās personas pretenzijas nosūtīšanas dienas.
5. **Pušu atbildība**
	1. Ja Pasūtītājs Līguma 2.4.apakšpunktā norādītajā termiņā neveic samaksu par piegādāto Preci, Piegādātājam katrā atsevišķā gadījumā ir tiesības pieprasīt Pasūtītājam maksāt līgumsodu 0,1% (viena desmitā daļa procenta) apmērā no piegādātās un neapmaksātās Preces vērtības bez PVN par katru nokavēto maksājuma dienu, bet ne vairāk kā 10% (desmit procenti) no kavētā maksājuma apmēra bez PVN.
	2. Ja Piegādātājs neievēro Līguma 3.3.apakšpunktā norādīto Preces piegādes termiņu, Pasūtītājs pieprasa un Piegādātājs maksā līgumsodu 0,1% (viena desmitā daļa procenta) apmērā no termiņā nepiegādātās Preces vērtības bez PVN par katru nokavēto Preces piegādes darba dienu, bet kopumā ne vairāk kā 10% (desmit procenti) apmērā no termiņā nepiegādātās Preces kopējās summas bez PVN par katru atsevišķo gadījumu.
	3. Preces piegādes kavējuma laikā ieskaita visu laika periodu, kas pārsniedz Līguma 3.3.apakšpunktā norādīto Preces piegādes termiņu līdz dienai, kad Piegādātājs piegādā pasūtījumam, Līguma un tā pielikumu prasībām, kā arī Latvijas Republikā spēkā esošo saistošo normatīvo aktu prasībām atbilstošu Preci un Pasūtītāja pilnvarotā persona paraksta Preces pavadzīmi. Līguma 3.8.apakšpunktā minētajā gadījumā Preces piegādes kavējuma laikā netiek ieskaitīts laika periods no neatbilstošas Preces piegādes dienas līdz pretenzijas nosūtīšanas dienai.
	4. Ja Piegādātājs Līguma 4.1.apakšpunktā norādītajā Preces garantijas laikā neievēro Līguma 4.2.apakšpunktā norādīto Preces trūkumu un/vai neatbilstību novēršanas termiņu vai nepieciešamības gadījumā Preces apmaiņas termiņu, Pasūtītājs pieprasa un Piegādātājs maksā līgumsodu 10,00 EUR (desmit *euro* un 00 centi) apmērā no pretenzijā norādītās Preces vērtības bez PVN par katru nokavēto darba dienu. Saskaņā ar šo apakšpunktu aprēķinātais līgumsods nevar pārsniegt 10 % (desmit procenti) no pretenzijā norādītās Preces summas bez PVN katrā atsevišķā tā piemērošanas reizē.
	5. Par Līguma 8.1.apakšpunktā norādīto ziņu prettiesisku izpaušanu Pasūtītājs pieprasa un Piegādātājs maksā līgumsodu 100,00 EUR (viens simts *euro* un 00 centi) apmērā par katru gadījumu.
	6. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
	7. Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam nomaksāt līgumsodu 1 (viena) mēneša laikā, nepārsniedzot Līguma spēkā esamības termiņu.
	8. Piegādātājs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
	9. Gadījumā, ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai Līguma 5.8.apakšpunktā noteiktā kārtībā saskaņotā grafikā, Pasūtītājs aprēķināto līgumsoda summu ietur vienpersoniski ieskaita veidā.
	10. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbības vai bezdarbības) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem. Puses nav atbildīgas par nejaušu zaudējumu atlīdzināšanu.
	11. Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.
6. **Līguma darbības termiņš**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Pasūtītājs ir tiesīgs pasūtīt Preci līdz brīdim, kamēr iestājas vismaz viens no šādiem nosacījumiem (atkarībā no tā, kurš nosacījums iestājas pirmais):

**6.2.1.** ir pagājuši 2 (divi) gadi no Līguma spēkā stāšanās dienas;

**6.2.2.** ir izlietota Līguma 2.1.apakšpunktā norādītā Līguma kopējā summa.

* 1. Pusēm, savstarpēji vienojoties, iespējams pagarināt Līguma 6.2.1.apakšpunktā noteikto Preces pasūtīšanas termiņu līdz 5 (pieciem) gadiem no Līguma spēkā stāšanās dienas.
	2. Līgums ir spēkā līdz Pušu saistību pilnīgai izpildei.
	3. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstiski paziņojot par to otrai Pusei.
	4. Pasūtītājs ir tiesīgs vienpusēji izbeigt Līgumu, par to rakstiski brīdinot Piegādātāju vismaz 1 (vienu) darba dienu iepriekš, ja:
		1. Pasūtītāju neapmierina Preces kvalitāte, tai neatbilstot Līguma noteikumiem;
		2. atbilstoši Starptautisko un Latvijas Republikas nacionālo sankciju likumam Līguma 9.13.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		3. uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	5. Pasūtītājs nekavējoties vienpusēji atkāpjas no Līguma, ja attiecībā uz jauno Piegādātāja patiesā labuma guvēju, par kuru Piegādātājs sniedz informāciju Pasūtītājam atbilstoši Līguma 9.16.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.
	6. Neskatoties uz Līguma izbeigšanu Līgums paliek spēkā attiecībā uz Līgumā noteikto garantijas noteikumu izpildi, izņemot, ja Līgums tiek izbeigts pamatojoties uz Līguma 6.6.2., 6.6.3. vai 6.7.apakšpunktu. Līguma izbeigšana neietekmē pienākumu veikt samaksu par Preci, kas piegādāta un no Pasūtītāja puses pieņemta Līguma darbības laikā.
1. **Nepārvarama vara**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.
	2. Par nepārvaramu varu netiek uzskatīti Preces vai to daļu defekti vai to piegādes kavējumi (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās, bet ne vēlāk kā 10 (desmit) darba dienu laikā pēc šādu apstākļu iestāšanās, rakstiski jāinformē par to otra Puse un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu. Gadījumā, ja otras Puses rakstiska informēšana īslaicīgi nav iespējama, tad otra Puse jāinformē jebkādā citā pieejamā veidā.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
2. **Informācijas neizpaužamība**
	1. Piegādātājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
3. **Citi noteikumi**
	1. Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.
	2. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	3. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	4. Puses vienojas, ka jebkurš strīds, nesaskaņa vai prasība, kas izriet no Līguma, skar Līgumu, Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiek risināts sarunu ceļā. Ja vienošanās netiek panākta, tad strīdus jautājumu risina tiesā Latvijas Republikā spēkā esošajos normatīvajos aktos noteiktajā kārtībā.
	5. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Nodrošinājuma pārvaldes direktors, direktora vietnieks vai persona, kura viņus aizvieto.
	6. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai.
	7. Piegādātājs nedrīkst nodot savas tiesības, kas saistītas ar Līgumu, trešajai personai bez Pasūtītāja iepriekšējas rakstiskas piekrišanas.
	8. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	9. Par Līguma grozījumiem, izņemot Līguma 3.11., 9.5., 9.16. un 9.17.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām.
	10. Puses vienojas, ka ar Līguma izpildi saistītus jautājumus risinās šādas Pušu pilnvarotās personas:
		1. no Pasūtītāja puses (nosūtīt Preces pasūtījumus, apstiprināt Preces piegādi, parakstīt pavadzīmes u.c. darbības) ir tiesīgi: VID Nodrošinājuma pārvaldes Muitas tehniskā aprīkojuma daļas projektu vadītājs Dzintars Melngailis (tālr.: 67122577, e-pasts: Dzintars.Melngailis@vid.gov.lv); VID Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Andris Kauliņš (tālr.: 67122576, e-pasts: Andris.Kaulins@vid.gov.lv); VID Nodrošinājuma pārvaldes Muitas tehniskā aprīkojuma daļas iekārtu ekspluatācijas inženieris Grigorijs Kuzmins (tālr.: 65406348, 67123212, e-pasts: Grigorijs.Kuzmins@vid.gov.lv);
		2. no Piegādātāja puses: \_\_\_\_\_\_\_\_\_ (tālr. \_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_).
	11. Pasūtītāja un Piegādātāja (to pilnvaroto personu, kas noteiktas Līguma 9.10.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.10.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, negrozīts tiek atgriezts saņemtais e-pats un papildināts ar sevis ievadītu tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
	12. Pasūtītāja pilnvarotās personas nav pilnvarotas izdarīt grozījumus Līgumā un tā pielikumos.
	13. Piegādātājs 2 (divu) darba dienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja apakšuzņēmēja un tā dalībnieka dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
		2. ja mainās Piegādātāja dalībnieki, valdes un padomes locekļi, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām (tajā skaitā gan Piegādātāja, gan apakšuzņēmēja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
		3. ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	14. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	15. Piegādātāja patiesais labuma guvējs un apakšuzņēmēji ir:
		1. atbilstoši MK noteikumu Nr. 442 36.1 punktam;
		2. tādi, par kuriem Pasūtītājs ir saņēmis pozitīvu atzinumu no kompetentajām drošības iestādēm, atbilstoši noteikumu Nr.508 16.punktam.
	16. Piegādātāja patiesā labuma guvējs ir \_\_\_\_\_\_\_\_\_\_\_\_\_\_. Piegādātājam ir pienākums nekavējoties ziņot Pasūtītājam par Piegādātāja patiesā labuma guvēja maiņu. Ja tiek konstatēta neatbilstība MK noteikumu Nr. 442 36.1punktam, saskaņā ar MK noteikumu Nr.44236.3punktu Pasūtītājs informāciju par patieso labuma guvēju nosūta atzinuma sniegšanai Satversmes aizsardzības birojam.
	17. Piegādātāja piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 9.16. un 9.17.apakšpunkts tiks precizēts atbilstoši izvēlētā pretendenta piedāvājumam)*

* 1. Piegādātājs nav tiesīgs bez Pasūtītāja rakstveida saskaņošanas veikt Līguma 9.17.apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
	2. Piedāvājot apakšuzņēmēju nomaiņu vai jauna apakšuzņēmēja piesaistīšanu Piegādātājs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
	3. atbilstoši MK noteikumu Nr.508 16.punktam un gadījumā, ja ir konstatēta neatbilstība MK noteikumu Nr. 442 36.1 punktam, atbilstoši MK noteikumu Nr.44236.3punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Šajā apakšpunktā noteikto vēstuli Pasūtītāja vārdā nosūta VID Finanšu pārvaldes direktors vai persona, kura viņu aizvieto. Gadījumā, ja par Piegādātāja piedāvāto apakšuzņēmēju tiek saņemts negatīvs atzinums no kompetentajām drošības iestādēm, apakšuzņēmēja nomaiņa un jauna apakšuzņēmēja piesaiste netiek saskaņota.
	4. Līgums sastādīts latviešu valodā uz 9 (deviņām) lappusēm ar 1.pielikumu uz \_ (\_) lappusēm un 2.pielikumu uz 1 (vienas) lappuses un parakstīts ar drošu elektronisko parakstu, kas satur laika zīmogu.

**Pušu rekvizīti un paraksti**

|  |  |
| --- | --- |
| **Pasūtītājs:****Valsts ieņēmumu dienests**Adrese: Talejas iela 1, Rīga, LV-1978Reģ. Nr.: 90000069281PVN reģ. Nr.: LV90000069281eAdrese:\_DEFAULT@90000069281Tālr.: +371 67122689E-pasts: vid@vid.gov.lv Tīmekļvietne: [www.vid.gov.lv](http://www.vid.gov.lv) Norēķinu rekvizīti:Valsts kaseKods: TRELLV22Konta Nr.: LV26TREL2130056037000 | **Piegādātājs:**Reģ. Nr.: PVN reģ. Nr.:Tālr.: eAdrese:E-pasts: Tīmekļvietne: Norēķinu rekvizīti:Kods: Konta Nr.:  |
|  |  |

|  |  |
| --- | --- |
| ģenerāldirektora vietnieceAntra Gremzde ( *drošs e-paraksts* ) |  ( *drošs e-paraksts* ) |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

līgumam Nr. FM VID 2024/126

Rīgā Dokumenta datums ir tā

elektroniskās parakstīšanas datums

**Preces tehniskā specifikācija**

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023.gada 1. decembra pilnvaru Nr. 572 “Par A.Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_ (turpmāk – Piegādātājs) no otras puses, abi kopā saukti arī kā Puses, bet atsevišķi kā Puse,

pamatojoties uz iepirkuma Nr. FM VID 2024/126 “Dokumentu lasītāju piegāde” rezultātiem, vienojas par šādu Preces tehnisko specifikāciju:

*(Tiks papildināts atbilstoši Tehniskā piedāvājuma 1. tabulas 2.1.-2.16.apakšpunktam un izvēlētā pretendenta piedāvājumam)*

**Pušu paraksti:**

|  |  |
| --- | --- |
| Pasūtītājs: **Valsts ieņēmumu dienests** | Piegādātājs: |

|  |  |
| --- | --- |
| ģenerāldirektora vietnieceAntra Gremzde ( *drošs e-paraksts* ) |   ( *drošs e-paraksts* ) |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

līgumam Nr. FM VID 2024/126

Rīgā Dokumenta datums ir tā

elektroniskās parakstīšanas datums

**Preces cena**

**Valsts ieņēmumu dienests**, tā ģenerāldirektora vietnieces Antras Gremzdes personā, kura rīkojas saskaņā ar Valsts ieņēmumu dienesta ģenerāldirektora 2023.gada 1. decembra pilnvaru Nr. 572 “Par A.Gremzdes pilnvarojumu” (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_**, tā\_ \_\_\_\_\_\_\_\_\_\_\_\_\_\_\_ personā, kur\_ rīkojas pamatojoties uz \_\_\_\_\_ (turpmāk – Piegādātājs) no otras puses, abi kopā saukti arī kā Puses, bet atsevišķi kā Puse,

pamatojoties uz iepirkuma Nr. FM VID 2024/126 “Dokumentu lasītāju piegāde” rezultātiem, vienojas par šādu Preces cenu:

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par 1 ( vienu) vienību****EUR bez PVN** |
| 1. | *Dokumentu lasītājs* |  |

*(Tiks papildināts atbilstoši izvēlētā pretendenta finanšu piedāvājumam)*

**Pušu paraksti:**

|  |  |
| --- | --- |
| Pasūtītājs: **Valsts ieņēmumu dienests** | Piegādātājs: |
| ģenerāldirektora vietnieceAntra Gremzde ( *drošs e-paraksts* ) |  ( *drošs e-paraksts* ) |

ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU